Ma nafx x'pariri ta Godfrey Grima lill-Partit Nazzjonalista minn fuq il-palk prinċipali tal-Konvenzjoni, u ngħid id-dritt ma jinteressanix. Iżda jinteressani u jinteressani ħafna nkun naf x'piż qed tagħti t-tmexxija tal-PN lil nies bħal Grima. Jekk hu iktar minn 'zero' għandna problema! Ibda biex nixtieq inkun naf jekk min stieden lil Grima u preżentah lin-Nazzjonalisti bħala xi intellettwali kienx xurban jew hux wieħed minn dawk li jħobb jinki u jaħraq lin-nies tiegħu. Fost il-kelliema li kien hemm fuq dak l-istess palk u nies oħra li niltaqa' magħhom ta' kuljum fil-kuriduri tal-istamperija, Grima rwol wieħed jista' jkollu - dak li jservihom it-te U jekk qatt ninzertah x'imkien iservi t-te`, jien nitlaq 'l barra u mmur nieħu cappuccino band'oħra. Nagħmilha ċara li jien ma nsib ebda oġġezzjoni li l-Konvenzjoni tkun indirizzata minn nies ta' fehmiet politiċi differenti. Anzi, jien spiss inkun minn ta' quddiem li nħeġġeġ lill-partit jagħti vuċi lil nies differenti fuq il-media tiegħu. Il-partit m'għandux jibża minn idejat u ħsibijiet differenti, anke jekk ikunu totalment opposti. Imma għandu żgur joqgħod attent minn nies bħal Godfrey Grima. Meta l-PN kien fil-Gvern kellna ħafna nies bħalu li kienu meqjusa . Lil dawn ħadd ma seta' jkellimhom. Jingħad li wħud minnhom lanqas kliem il-Prim Ministru ma kienu jagħtu każ. Illum ilkoll nafu kif dawn in-nies daħħlu lill-Gvern Nazzjonalista fil-ħajt. Nafu kif dawn imxew man-nies u kemm ħolqu tgergir, anke' fost l-iktar partitarji akkaniti. Nafu kemm taw stampa ħażina lill-Gvern. Illum nafu wkoll li dawn kienu qed jingħoġbu mal-Labour biex meta jkun fil-Gvern jibqgħu fuq is-siġġijiet tal- li tawhom in-Nazzjonalisti. Dan kollu nafuh u għax nafuh nippretendi li tgħallimna minnu. Il-preżenza ta' xi ħadd bħal Grima fuq il-palk tagħna ddaħħal il-biża li t-tmexxija din it-tagħlima ma ħaditiex. Iddaħħal il-biża li jekk il-PN jerġa' jkun fil-Gvern se nerġgħu insibu nies bħal Grima ma' wiċċna. Iddaħħal il-biża li bil-PN fil-Gvern jerġa' jkollna minn dawn l- Jien fiduċjuż li dan mhux il-każ. Nittama li fid-diskors li se jagħmel għada l-Kap il-fiduċja tiegħi tkun ikkonfermata b'mod qawwi. Ma kontx preżenti għall-Konvenzjoni għax kelli d-deni u mhux minħabba Godfrey Grima! Għada mhux se nkun hemm għax se nkun xogħol.
Lil min stieden lil Godfrey Grima